CELEX: 32019D1932
Language: bg
Date: 2019-11-18 00:00:00
Title: Решение (EС) 2019/1932 на Съвета от 18 ноември 2019 година относно позицията, която трябва да се заеме от името на Европейския съюз в рамките на Комитета на посланиците АКТБ—ЕС във връзка с приемането на решение за приемането на преходни мерки в съответствие с член 95, параграф 4 от Споразумението за партньорство АКТБ—ЕС

21.11.2019   
               
               
                  BG
               
               
                  Официален вестник на Европейския съюз
               
               
                  L 300/1
               
            
         РЕШЕНИЕ (EС) 2019/1932 НА СЪВЕТА
         от 18 ноември 2019 година
         относно позицията, която трябва да се заеме от името на Европейския съюз в рамките на Комитета на посланиците АКТБ—ЕС във връзка с приемането на решение за приемането на преходни мерки в съответствие с член 95, параграф 4 от Споразумението за партньорство АКТБ—ЕС
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 217 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за партньорство между членовете на Групата страни от Африка, Карибите и Тихоокеанския басейн (АКТБ), от една страна, и Европейската общност и нейните държави членки, от друга страна („Споразумението за партньорство АКТБ—ЕС“), подписано в Котону на 23 юни 2000 г. (1), влезе в сила на 1 април 2003 г. и трябва да се прилага до 29 февруари 2020 г.
                  
               
                     (2)
                  
                  
                     В съответствие с член 95, параграф 4, първа алинея от Споразумението за партньорство АКТБ—ЕС („новото споразумение“) през септември 2018 г. бяха започнати преговори по ново споразумение за партньорство АКТБ—ЕС. Новото споразумение няма да бъде готово за прилагане преди датата на изтичане на настоящото споразумение за партньорство. Поради това се счита за необходимо да се приемат преходни мерки за удължаване на срока на прилагането на разпоредбите на Споразумението за партньорство АКТБ—ЕС.
                  
               
                     (3)
                  
                  
                     В член 95, параграф 4, втора алинея от Споразумението за партньорство АКТБ—ЕС се предвижда, че Съветът на министрите АКТБ—ЕС приема всички преходни мерки, които може да са необходими до влизането в сила на новото споразумение.
                  
               
                     (4)
                  
                  
                     Съгласно член 15, параграф 4 от Споразумението за партньорство АКТБ—ЕС, на 23 май 2019 г. Съветът на министрите АКТБ—ЕС делегира правомощия за приемане на преходни мерки на Комитета на посланиците АКТБ—ЕС (2). Комитетът на посланиците АКТБ—ЕС трябва да вземе решението да приеме преходни мерки в съответствие с член 95, параграф 4 от Споразумението за партньорство АКТБ—ЕС.
                  
               
                     (5)
                  
                  
                     Целесъобразно е да се определи позицията, която трябва да се заеме от името на Съюза в рамките на Комитета на посланиците АКТБ—ЕС, тъй като решението, което трябва да се приеме, ще има обвързващо действие за Съюза.
                  
               
                     (6)
                  
                  
                     Разпоредбите на Споразумението за партньорство АКТБ-ЕС ще се прилагат с цел запазване на приемствеността в отношенията между Съюза и неговите държави членки, от една страна и държавите от АКТБ, от друга страна. Следователно тези преходни мерки нямат за цел изменения на споразумението в съответствие с разпоредбите на член 95, параграф 3 от него.
                  
               
                     (7)
                  
                  
                     Поради това позицията на Съюза в рамките на Комитета на посланиците по отношение на приемането на временните мерки съгласно член 95, параграф 4 от Споразумението за партньорство АКТБ—ЕС следва да се основава на приложения проект на решение,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Европейския съюз в рамките на Комитета на посланиците АКТБ—ЕС, съгласно член 95, параграф 4 от Споразумението за партньорство АКТБ—ЕС, е да се удължи срокът на прилагане на разпоредбите на Споразумението за партньорство АКТБ—ЕС до 31 декември 2020 г., или до влизането в сила на новото споразумение или до временното прилагане на новото споразумение между Съюза и държавите от АКТБ, в зависимост от това кое настъпи по-рано, и се основава на проекта на решение на Комитета на посланиците АКТБ—ЕС, приложен към настоящото решение.
            Разпоредбите на Споразумението за партньорство АКТБ—ЕС се прилагат в съответствие с целта и предназначението на член 95, параграф 4 от него.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 18 ноември 2019 година.
            
               
                  За Съвета
               
               
                  Председател
               
               J. LEPPÄ
            
         
         
            (1)  OВ L 317, 15.12.2000 г., стp. 3. Споразумението за партньорство АКТБ—ЕС беше изменено със споразумението, подписано в Люксембург на 25 юни 2005 г. (ОВ L 209, 11.8.2005 г., стр. 27), и със споразумението, подписано в Уагадугу на 22 юни 2010 г. (OВ L 287, 4.11.2010 г., стp. 3).
         
            (2)  Решение № 1/2019 на Съвета на министрите АКТБ—ЕС от 23 май 2019 г. относно делегирането на правомощия на Комитета на посланиците АКТБ—ЕС за вземане на решението за приемане на преходни мерки съгласно член 95, параграф 4 от Споразумението за партньорство АКТБ—ЕС [2019/920] (ОВ L 146, 5.6.2019 г., стp. 114).
      
      
         
            ПРОЕКТ НА
            РЕШЕНИЕ № …/2019 НА КОМИТЕТА НА ПОСЛАНИЦИТЕ АКТБ—ЕС
            от …
            за приемане на преходни мерки съгласно член 95, параграф 4, от Споразумението за партньорство АКТБ—ЕС
            КОМИТЕТЪТ НА ПОСЛАНИЦИТЕ АКТБ—ЕС,
            като взе предвид Споразумението за партньорство между членовете на групата на държавите от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (1), и по-специално член 15, параграф 4 и член 16, параграф 2 от него, във връзка с член 95, параграф 4 от него,
            като има предвид, че:
            
                        (1)
                     
                     
                        Споразумението за партньорство между членовете на Групата страни от Африка, Карибите и Тихоокеанския басейн (АКТБ), от една страна, и Европейската общност и нейните държави членки, от друга страна („Споразумението за партньорство АКТБ—ЕС“), подписано в Котону на 23 юни 2000 г., влезе в сила на 1 април 2003 г. и трябва да се прилага до 29 февруари 2020 г.
                     
                  
                        (2)
                     
                     
                        В съответствие с член 95, параграф 4, първа алинея от Споразумението за партньорство АКТБ—ЕС през септември 2018 г. бяха започнати преговори по ново споразумение за партньорство АКТБ—ЕС („новото споразумение“). Тъй като до изтичане на срока на действие на настоящата правна уредба няма да има готовност за прилагане на новото споразумение, е необходимо да се приемат преходни мерки за удължаване на срока на прилагането на разпоредбите на Споразумението за партньорство АКТБ—ЕС.
                     
                  
                        (3)
                     
                     
                        В член 95, параграф 4, втора алинея от Споразумението за партньорство АКТБ—ЕС е предвидено, че Съветът на министрите АКТБ—ЕС приема всички преходни мерки, които може да са необходими до влизането в сила на новото споразумение.
                     
                  
                        (4)
                     
                     
                        Съгласно член 15, параграф 4 от Споразумението за партньорство АКТБ—ЕС, на 23 май 2019 г. Съветът на министрите АКТБ—ЕС делегира правомощия за приемане на преходни мерки на Комитета на посланиците АКТБ—ЕС (2).
                     
                  
                        (5)
                     
                     
                        Поради това е целесъобразно Комитетът на посланиците АКТБ—ЕС да приеме решение в съответствие с член 95, параграф 4 от Споразумението за партньорство АКТБ—ЕС, за удължаване на срока на прилагане на разпоредбите на Споразумението за партньорство АКТБ—ЕС до 31 декември 2020 г. или до влизането в сила на новото споразумение, или до временното прилагане между Съюза и държавите от АКТБ на новото споразумение, в зависимост от това кое настъпи по-рано.
                     
                  
                        (6)
                     
                     
                        Разпоредбите на Споразумението за партньорство АКТБ-ЕС ще се прилагат с цел запазване на приемствеността в отношенията между Съюза и неговите държави членки, от една страна и държавите от АКТБ, от друга страна. Поради това преходните мерки нямат за цел изменения на Споразумението за партньорство АКТБ—ЕС, както е посочено в член 95, параграф 3 от него,
                     
                  ПРИЕ НАСТОЯЩОТО РЕШЕНИЕ:
            
               Член 1
               Прилагането на разпоредбите на Споразумението за партньорство АКТБ—ЕС се удължава до 31 декември 2020 г. или до влизането в сила на новото споразумение, или до временното прилагане на новото споразумение между Съюза и държавите от АКТБ, в зависимост от това кое настъпи по-рано.
            
            
               Член 2
               Настоящото решение влиза в сила на 1 март 2020 г.
            
            
               Съставено в …на…
               
                  
                     За Комитета на АКТБ—ЕС посланиците
                  
                  
                     Председател
                  
               
            
            
               (1)  OВ ЕС L 317, 15.12.2000 г., стp. 3. Споразумението за партньорство АКТБ—ЕС беше изменено със споразумението, подписано в Люксембург на 25 юни 2005 г. (ОВ ЕС L 209, 11.8.2005 г., стр. 27), и със споразумението, подписано в Уагадугу на 22 юни 2010 г. (OВ ЕС L 287, 4.11.2010 г., стp. 3).
            
               (2)  Решение № 1/2019 на Съвета на министрите АКТБ—ЕС от 23 май 2019 г. относно делегирането на правомощия на Комитета на посланиците АКТБ—ЕС относно решение за приемане на преходни мерки в съответствие с член 95, параграф 4 от Споразумението за партньорство АКТБ—ЕС [2019/920] (ОВ ЕС L 146, 5.6.2019 г., стр. 114).